CELEX: 62015CN0548
Language: et
Date: 2015-10-21 00:00:00
Title: Kohtuasi C-548/15: Eelotsusetaotlus, mille on esitanud Hoge Raad der Nederlanden (Madalmaad) 21. oktoobril 2015 – J. J. de Lange versus Staatssecretaris van Financiën

1.2.2016   
            
            
               ET
            
            
               Euroopa Liidu Teataja
            
            
               C 38/21
            
         Eelotsusetaotlus, mille on esitanud Hoge Raad der Nederlanden (Madalmaad) 21. oktoobril 2015 – J. J. de Lange versus Staatssecretaris van Financiën
   (Kohtuasi C-548/15)
   (2016/C 038/31)
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: J. J. de Lange
   
      Vastustaja kassatsioonimenetluses: Staatssecretaris van Financiën
   
      Eelotsuse küsimused
   
   
               1.
            
            
               Kas nõukogu 27. novembri 2000. aasta direktiivi 2000/78/EÜ (1), millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklit 3 tuleb tõlgendada nii, et seda kohaldatakse maksueeskirjades ette nähtud maksusoodustuse suhtes, mis võimaldab teatavatel tingimustel koolituskulud maksustatavast tulust maha arvata?
            
         Kui esimesele küsimusele tuleb vastata eitavalt:
   
               2.
            
            
               Kas vanuse alusel diskrimineerimise keeldu kui liidu õiguse üldpõhimõtet tuleb kohaldada maksusoodustuse suhtes, mille puhul on tulumaksuga maksustatavast tulust ainult teatavatel tingimustel võimalik maha arvata koolituskulud, ka siis, kui kõnealune maksusoodustus ei kuulu direktiivi 2000/78/EÜ materiaalsesse kohaldamisalasse ja asjaomase regulatsiooni eesmärk ei ole liidu õiguse ülevõtmine?
            
         Kui esimesele või teisele küsimusele tuleb vastata jaatavalt:
   
               3.
            
            
               
                           a)
                        
                        
                           Kas sellist ebavõrdset kohtlemist, mis ei ole kooskõlas vanuse alusel diskrimineerimise keelu kui liidu õiguse üldpõhimõttega, on võimalik õigustada direktiivi 2000/78/EÜ artiklis 6 sätestatud tingimustel?
                        
                     
                           b)
                        
                        
                           Kui see nii ei ole, siis millised kriteeriumid kehtivad asjaomase keelu kohaldamisel või vanuse alusel vahetegemise õigustamiseks?
                        
                     
         
               4.
            
            
               
                           a)
                        
                        
                           Kas direktiivi 2000/78/EÜ artiklit 6 ja/või vanuse alusel diskrimineerimise keeldu tuleb tõlgendada nii, et vanuse alusel ebavõrdselt kohtlemine võib olla põhjendatud, kui ebavõrdselt kohtlemise põhjus puudutab ainult osa nimetatud vahetegemisega seonduvaid juhtumeid?
                        
                     
                           b)
                        
                        
                           Kas vanuse alusel ebavõrdset kohtlemist võib õigustada seadusandja seisukoht, et isiku teatavast vanusest alates ei ole talle maksusoodustuse võimaldamine enam vajalik, sest seda taotlev isik „vastutab ise” maksusoodustusega järgitava eesmärgi saavutamise eest?
                        
                     
         
      (1)  EÜT L 303, lk 16; ELT eriväljaanne 05/04, lk 79.